stanford-oval/wikipedia huggingface dataset:
קימי רוברטסון
ביוגרפיה

רוברטסון נולדה בהוליווד, בת לאב שעסק ברוקחות ובאווירובטיקה ואם ששימשה למורה בחינוך מיוחד. בצעירותה עסקה בקריירת ריקוד (כשבין היתר הופיעה בצעירותה באחת מהתהלוכות שחלו בעבר בדיסנילנד), בעיקר בסוגת הבלט, שם התגלתה על ידי סוכן שבאותם ימים עבד בחברה שאחראית על הפקת המופעים בהם השתתפה ששלח אותה להיבחן לתפקיד בסרט הבתול האמריקאי האחרון, שם קיבלה את התפקיד של רוז ומשם נסללה עבורה קריירת המשחק בקולנוע ובטלוויזיה כשבמקביל החלה להתעסק גם בדיבוב.
בשנת 2003, נישאה לשחקן ג׳וני ווקר, אותו הכירה שנה לפני באירוע של טווין פיקס. הזוג התגרש שנה לאחר מכן.
בשנת 2004 הביעה רוברטסון תמיכה בשחקן לשעבר בריאן פק באמצעות מכתב טרם משפטו החל, אך הורשע בעבירות מין כנגד קטין ונשלח ל-16 שנות מאסר.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1982 | הבתול האמריקאי האחרון | רוז |  |
| 1984 | נימוסים רעים | שרה פיטצפטריק |  |
| 1988 | טיול ספה |  |  |
| 1989 | סמוך עליי | נערת מסיבות |  |
| 1989 | אמא שלי אשת זאב | הולכת רגל |  |
| 1989 | מותק, הילדים התכווצו | גלוריה פורסטר |  |
| 1989 | בת הים הקטנה | אחיותיה של אריאל | דיבוב; לא קיבלה קרדיט |
| 1990 | הוויליס | מפעילת מתקנים |  |
| 1991 | אל תגידו לאמא שהבייביסיטר מתה | קאת׳י הנדרסון |  |
| 1991 | היפה והחיה | מברשת הנוצות | דיבוב |
| 1992 | טווין פיקס: אש הולכת איתי | לוסי מורן | סצנות שהורדו |
| 1994 | לפרקון 2 | חברה של תייר |  |
| 1997 | ספיד 2 | ליזה |  |
| 1998 | היפה והחיה: עולמה הקסום של בל | פיפי (Fifi) | דיבוב |
| 1999 | סטיוארט ליטל | צופת מרוצים |  |
| 2000 | הזדמנות של פעם בחיים |  |  |
| 2008 | 3 סיפורים על רוע | קריינית 1# | סרט קצר |
| 2010 | התערובת של אנדרסון | מורה |  |
| 2014 | טווין פיקס: החתיכות החסרות | לוסי מורן | הסצנות שהורדו מהסרט שיצא ב-1992 |
| 2020 | הסרט ה-420: מרי וג׳יין | אמא של בוגי |  |
| 2021 | מייקל ומריה נגד המולטיוורס: טרגדיה | מסדירת תנועה |  |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1984 | סודות משפחתיים | מיקי | סרט טלוויזיה |
| 1987 | הזדמנות שנייה |  | פרק אחד |
| 1988, 1992 | קרובים רחוקים מאוד | קלרק, האני לייבוביץ׳ | 2 פרקים |
| 1988 | ובסטר | קיקי | פרק אחד |
| 1989 | נשואים פלוס | מולי | פרק אחד |
| 1990 | הרפתקאותיהם המדהימות של ביל וטד | מיסי פרסטון | דיבוב |
| 1990 | בית ספר רפאים | דוזר | דיבוב |
| 1990-1991 | טווין פיקס | לוסי מורן |  |
| 1991 | ספיישל סופ״ש של ABC | אמה ספריץ | פרק אחד |
| 1991 | אגדות מעולם המסתורין | ליסה | פרק אחד |
| 1992 | משפחת סימפסון | סמנתה סטאנקי | דיבוב; פרק אחד |
| 1992 | משטרת הדגים | דונה | דיבוב; פרק אחד |
| 1992 | באטמן: איש העטלף | אליס פליזנס | דיבוב; פרק אחד |
| 1992 | טום וג׳רי: דור ההמשך |  | דיבוב; פרק אחד |
| 1992 | בת הים הקטנה | אלנה | דיבוב; 2 פרקים |
| 1993 | שני כלבים טיפשים | פני | דיבוב; 3 פרקים |
| 1994 | הקריטי |  | דיבוב; 2 פרקים |
| 1994-1996 | הטיק | דוט | דיבוב; 12 פרקים |
| 1995 | ER | אריאנה | פרק אחד |
| 1996 | המופע של לואי | קימי | 6 פרקים |
| 1996 | אלן | ברנדי | 2 פרקים |
| 1997-2000 | פפר אן | גוון מיזרו | דיבוב; 7 פרקים |
| 1998 | מעבר לאמונה: עובדה או בדיה | מזכירה | פרק אחד |
| 1999 | באטמן: הדור הבא | מרגו | דיבוב; פרק אחד |
| 1999 | מרק עוף לנשמה | מליסה | פרק אחד |
| 2001 | בית העכבר | מברשת הנוצות | דיבוב; פרק אחד |
| 2002 | המופע של אמנדה | עובדת סוציאלית | פרק אחד |
| 2003 | בקר | דוריס | פרק אחד |
| 2004 | דרייק וג׳וש | גברת גאלווי | פרק אחד |
| 2012 | ואתה יודע מי אתה |  | פרק אחד |
| 2013 | לגיטימי | דוגווקר | פרק אחד |
| 2013 | סאות׳לנד | חובשת | פרק אחד |
| 2014 | בניחוש חוקר | פראני | פרק אחד |
| 2014 | הינשאי לי | אורחת | התארחה בפרק הפיילוט |
| 2016 | מלאכית מהגיהנום | תסה | פרק אחד |
| 2017 | טווין פיקס: השיבה | לוסי ברנן | העונה השלישית של טווין פיקס |
| 2018 | מעבר לגבעה | לינדה | סרט טלוויזיה |
| 2019-הווה | אולי וסקופס | אולי | דיבוב |
פילמוגרפיה > קליפים

| שנה | שם השיר | מבצע |  |
| --- | --- | --- | --- |
| 2016 | Unbury the Hatchet | דאמב נאמברס |  |
פילמוגרפיה > תיאטרון

| שנה | שם ההצגה/מחזה | תפקיד | תיאטרון | הערות |
| --- | --- | --- | --- | --- |
| 1991 | הארוך והקצר של גראלד טוי |  | התיאטרון בשדרות קהוונגה |  |
| 1992 | רומי ומישל: פגישת מחזור | ג׳יג׳י | תיאטרון הרובע, קליפורניה |  |
| 2019 | בלונד התאבדותי | קייטי | תיאטרון וויטפייר, לוס אנג׳לס |  |
הערות שוליים

↑  Mr Skin, Skin, Mr. Skin's Skincyclopedia: The A-to-Z Guide to Finding Your Favorite Actresses Naked, Macmillan, 2005, ISBN 978-0-312-33144-3. (באנגלית)
↑  Kimmy Robertson Biography (1954-), www.filmreference.com
1 2 3 4  Kimmy Robertson - Biography, IMDb (באנגלית אמריקאית)
↑  'Twin Peaks': Where Are They Now?, EW.com (באנגלית)
↑  The Biggest Bombshells from 'Quiet on Set,' the Docuseries Featuring Abuse Claims on Nickelodeon Shows, People.com (באנגלית)
↑  Drake Bell reflects on deciding to tell his mom he had been sexually abused, TODAY.com, ‏2024-04-13 (באנגלית)
↑  fwwmfight (2009-01-24), Twin Peaks: Fire Walk With Me - Deleted Scene Interview - with Kimmy Robertson AKA Lucy, נבדק ב-2024-11-12
↑  Review: TWIN PEAKS: THE MISSING PIECES | Nerdist, web.archive.org, ‏2015-09-10
↑  Pitchfork, Dumb Numbers’ “Unbury the Hatchet” Video Features Lucy From “Twin Peaks,” Best Coast, Jesus Lizard Members: Watch, Pitchfork, ‏2016-09-14 (באנגלית אמריקאית)
↑  Robert Koehler, 'Lady-Like' an Elegant, Effervescent Tale of 3 Women, Los Angeles Times, ‏1991-04-26 (באנגלית אמריקאית)
↑  Kimmy Robertson: The Flashback Interview, Take 2 | popgeeks.com, ‏2019-04-24 (באנגלית אמריקאית)
↑  Samantha Simmonds-Ronceros, The Whitefire Theatre Presents “Suicidal Blonde”, NoHo Arts District - Theatre, Food, Bars, Shopping and a buzzing community., ‏2019-10-08 (באנגלית אמריקאית)
| --- | --- |
בקרת זהויות :  ISNI: 0000 0004 0723 394X  LCCN: no2014107837  MusicBrainz: 0b93276b-9e89-4769-89e7-7539e3f37111  VIAF: 310665601   WorldCat (עם VIAF): 310665601
מצחיקונת (מחזמר)

| --- | --- |

כרזת המחזמר
 הפקה:  ריי סטארק
 מילות השירים:  בוב מריל
 מבוסס על:  הביוגרפיה של פאני ברייס
 ליברטיסט:  איזובל לנארט
 דמויות:  פאני ברייס ניק ארנשטיין
 מוזיקה:  ג'ול סטיין
 מקום ההתרחשות:  ארצות הברית
 תקופת ההתרחשות:  שנות העשרים והשלושים
 מדינה:  ארצות הברית
 סוגה:  מחזמר
 הצגת בכורה:  1964
 מספר מערכות:  2
 שפה:  אנגלית
 פרסים:  מועמד ל-8 פרסי טוני
מצחיקונת (באנגלית: Funny Girl) הוא מחזמר משנת 1963 (עלה לראשונה בברודוויי בשנת 1964) שנכתב על ידי איזובל לנארט עם שירים מאת ג'ול סטיין (לחן) ובוב מריל (מילים). העלילה החצי-ביוגרפית מבוססת על החיים והקריירה של כוכבת ברודוויי, שחקנית הקולנוע והקומיקאית פאני ברייס ומערכת היחסים הסוערת שלה עם היזם והמהמר ניק ארנשטיין. השם המקורי של המחזמר היה My Man.
המחזמר הופק על ידי ריי סטארק, שהיה חתנה של ברייס. ההפקה הייתה מועמדת לשמונה פרסי טוני אבל לא זכתה באף קטגוריה בה הייתה מועמדת, נוכח תחרות קשה מול המחזמר !‏Hello, Dolly.
אלבום שירי המחזמר, בביצוע צוות השחקנים של ההפקה המקורית, נכנס להיכל התהילה של הגראמי בשנת 2004.
תקציר העלילה

עלילת המחזמר מתרחשת בארצות הברית, בעיקר בניו יורק ובסביבתה, זמן קצר לפני ובמהלך מלחמת העולם הראשונה. פאני ברייס, כוכבת המופע "שיגיונות זיגפלד", מחכה לשחרורו מהכלא של בעלה, ניקי ארנשטיין, ומעלה זכרונות על חייהם המשותפים.
תקציר העלילה > מערכה ראשונה

פאני ברייס היא שחקנית שאפתנית צעירה, שלראשונה מתקבלת למופע בוודוויל. אמה - גב' ברייס - וחברתה - גב' סטרייקוש - מנסות להניא אותה מעסקי השעשועים משום שפאני איננה בעלת יופי טיפוסי ("אם את לא מהממת"). אבל פאני מתמידה ("כוכבת על"), נעזרת ומעודדת על ידי אדי ריאן, כוריאוגרף אותו היא פוגשת מאחורי הקלעים. בעוד הקריירה שלה ממריאה, פאני פוגשת בניק ארנשטיין, מהמר חלקלק, והיא מתאהבת בו ("יחד"). השניים נפגשים לאכול ארוחת ערב פרטית במסעדה יוקרתית, ומצהירים על אהבתם ("זה גבר זאת אישה"). פאני מחליטה להינשא לניק, למרות ההתמכרות שלו להימורים ("לא יחרבו לי את המסיבה").
תקציר העלילה > מערכה שנייה

פאני וניקי נישאים, ועוברים לגור יחד באחוזה יוקרתית בלונג איילנד. פאני הופכת לכוכבת-על של מופעי שיגיונות זיגפלד, בעוד ניק פונה לעסקים. הוא פונה אל זיגפלד שישקיע מכספו, ולאחר שהוא מסרב - פאני מציע לניק כי היא תשקיע מכספה. המיזם של ניק נכשל, והזוג מפסיד כסף רב. ניק מחליט להיכנס לשוק האג"ח יחד עם שותפים מפוקפקים, אך מסתבך ונעצר בחשד למעילה. לאחר שחרורו מהכלא, פאני וניק נפגשים אך מחליטים להיפרד. פאני, שבורת לב, מחליטה לשקם את חייה.
שחקנים דמויות

| דמות | הפקת ברודוויי המקורית 1964 | סרט הקולנוע המוזיקלי 1968 | הפקת תיאטרון הקאמרי 2016 |
| --- | --- | --- | --- |
| פאני ברייס | ברברה סטרייסנד | ברברה סטרייסנד | מיה דגן |
| ניק ארנשטיין | סידני צ'פלין | עומר שריף | עמוס תמם |
| פלורנץ זיגפלד | רוג'ר דה קוון | וולטר פידג'ן | אבי טרמין |
| טום קיני | ג'וזף מקולי | פרנק פיילין | שלמה וישינסקי |
| גב' ברייס | קיי מדפורד | קיי מדפורד | אורנה רוטברג/שרי צוריאל |
| אדי ריאן | דני מיהן | לי אלן | עמית רייס |
| גב' סטרייקוש | ג'ין סטייפלטון | מיי קווסטל | אסתי קוסוביצקי |
| שחקנים נוספים | אידי קוואן, אלברט צימרמן, אלן א. וויקס, אלן הלפין, אלן פטרסון, באד פלמינג, באז מילר, בלייר המונד, ג'ואן לאו, ג'ואן קורים, ג'ויס אוניל, ג'ון לנקסטון, ג'ון נולה, ג'ורג' רידר, דיאן קופה, דיאנה לי נילסן, ויקטור ר. חילו, ז'אן מקלארן, חוסה אחומדה, כריסטין דלסי, לארי פולר, לידיה ס. פרדריקס, לייני קאזאן, מארק ג'ורדן, מרי לואיז, סטפני ריינולדס, פרודנס אדמס, קארן קריסטין, רוברט הווארד, רוברט הנסון, רוז רנדולף, רוזמרי ג'לינקיק, רוזמרי ילן, רויס וואלאס, שלי פארל, שרון ווהן | איליין ג'ויס, אן פרנסיס, ג'רלד מור, טומי ראל, כריס קרנסטון, מיטי לורנס, פרנק סולי | אברי ארבל, אדיר בובליל, אור דנון, אלה רוזנצווייג, אסנת בן יהודה, ליאור גלרון, ליאור כהן, לירון כהן, מאור לוי, מתן און ימי, מתן בן שימול, נופר לוינגר, נעה דגן, ספיר יצחק, רועי מלכה, רותם יהודה, שהם שיינר, שמרית לוי ששון, שני שאולי |
שירים

| מס' | שם השיר (אנגלית) | שם השיר (עברית) | ביצוע |
| --- | --- | --- | --- |
| 1 | If a Girl Isn't Pretty | אם את לא מהממת | גב' סטרייקוש, גב' ברייס, אדי ריאן והלהקה |
| 2 | I'm the Greatest Star | כוכבת על | פאני ברייס |
| 3 | Cornet Man | חצוצרנצ'יק ג'אז | פאני ברייס והלהקה |
| 4 | His Love Makes Me Beautiful | מול עיניו את כה יפה | פאני ברייס והלהקה |
| 5 | I Want to Be Seen With You Tonight | רוצה שיראו אותך איתי | ניקי ארנסטין ופאני ברייס |
| 6 | Henry Street | סתם שכונה | הלהקה |
| 7 | People | יחד | פאני ברייס |
| 8 | You Are Woman | זה גבר זאת אישה | ניקי ארנסטין ופאני ברייס |
| 9 | Don't Rain on My Parade | לא יחרבו לי את המסיבה | פאני ברייס |

| מס' | שם השיר (אנגלית) | שם השיר (עברית) | ביצוע |
| --- | --- | --- | --- |
| 1 | Sadie, Sadie | סיידי סיידי | פאני ברייס והלהקה |
| 2 | Find Yourself a Man | מי לימד אותה הכל | גב' סטרייקוש, גב' ברייס, אדי ריאן |
| 3 | Rat-Tat-Tat-Tat | רה פה פה | פאני ברייס והלהקה |
| 4 |  ?‏Who Are You Now | אז מי אתה | פאני ברייס |
| 5 | The Music That Makes Me Dance | השיר שאוכל לרקוד | פאני ברייס |
| 6 | Don't Rain on My Parade (Reprise) | לא יחרבו לי את המסיבה | פאני ברייס |
עיבוד קולנועי

בעיבוד הקולנועי משנת 1968, בבימויו של ויליאם ויילר, כיכבו ברברה סטרייסנד בתפקיד פאני ברייס ועומר שריף בתפקיד ניק ארנשטיין. קיי מדפורד שבה לגלם בסרט את דמותה של גב' ברייס, אותה גילמה בהפקה הבימתית. לתפקיד דמותו של פלורנץ זיגפלד לוהק וולטר פידג'ן. על הופעתה בסרט זה, זכתה סטרייסנד בפרס אוסקר לשחקנית הטובה ביותר (במשותף עם קתרין הפבורן, שגילמה את דמותה של אלינור מאקוויטניה בסרט "אריה בחורף"). כמו כן, סטרייסנד זכתה בפרס גלובוס הזהב. הסרט, שהיה מועמד לאוסקר בסך הכל בשמונה קטגוריות, בהן הסרט הטוב ביותר, היה הסרט הרווחי ביותר לשנת 1968.
יער אשדאון
יישובים

יער אשדאון לא כולל בשטחו הרחב יישובים בעלי אוכלוסייה משמעותית, כשמתייחסים לגדר הכלונסאות שתחמה אותו בימי הביניים (pale). אולם, ישנם מספר כפרים אשר שוכנים בסמוך לאותה גדר, בקצה היער. ביניהם ניתן לכלול את נאטלי (Nutley), פיירוורפ (Fairwarp), דיינהיל (Danehill) ומיירספילד (Maresfield) מדרום, ופורסט רו (Forest Row) והארטפילד (Hartfield) מצפון. העיירה קרובורו (Crowborough) נושקת ליער בגבולו המזרחי ואילו איסט גרינסטד (East Grinstead) ממוקם ליד הגבול הצפון מערבי, במרחק 3 מיילים (4.8 קילומטרים).
מקור השם אשדאון

ככל הנראה, יער אשדאון לא התקיים בתור ישות מובחנת לפני הכיבוש הנורמני של 1066 והוא אף לא מוזכר בספר יום הדין עשרים שנה מאוחר יותר, ב-1086. האזור המוכר לנו כיער אשדאון, היה פשוט חלק בלתי מזוהה מיער פבנסל, שנכלל על ידי הנורמנים בתחומי שטח המחוז המנהלי העתיק של פבנסי (Rape of Pevensey) (אנ'), שנוצר על ידי השליטים הסקסונים, טרם בואם של הנורמנים, שהיווה חלק מאזור גדול בהרבה, אזור הווילד (אנ'), שבתורו השתייך לשכבת היער הפרה-היסטורי של חצי האי הבריטי, לחורשות הבר הבריטיות. (אנ') ההתייחסות המתועדת הראשונה באשר לשמו של יער אשדאון, היא מהשנים 1100 - 1130. במהלך פרק הזמן המדובר, אשרר במסמך המלך הנרי הראשון, את זכותם של הנזירים המקומיים להשתמש בשביל שחצה לרוחב את יער "אססדון" (Essessdone), זכות שהנזירים טענו לחזקה עליה מאז תחילת הכיבוש הנורמני עצמו. יער "אשדון" (Eshedonne, Esschedoun) היה מוכר בשם זה מתקופת שלטונו של אדוארד הראשון, זאת לפי ביטאון שיצא לאור בשנת 1848, מטעם האגודה הארכאולוגית של סאסקס.
ישנה סברה שמקור השם אשדאון מהשפה האנגלו-סקסית. השם מהווה כנראה צירוף של Aesca, שמם של אנשים פרטיים או של קבוצה אתנית, בצירוף המילה dún, מילה המצויה באנגלית עתיקה ושאולה מהשפה האירית, שפירושה הוא מצודה או גבעה - Aesca's dún, גבעת אסקה או מצודת אסקה (לפי ההגייה המקורבת בעברית). לפי המחזיקים בסברה זו, לשם היער אין שום קשר לעץ המילה (Ash באנגלית או Aesc באנגלית עתיקה, הנכתב בצורה דומה למדי לאסקה, אולם נהגה כאש), אשר אף פעם לא היה נפוץ באזור, בשל תנאי הקרקע במקום. ישנה גרסה נוספת של השם, המופיעה רבות במסמכים מהתקופה האנגלו -סקסית, ובמיוחד מזמן אמצע ימי הביניים (המאה התשיעית): Æscesdun.
המילה השנייה, יער, היא למעשה מונח ששימש כאן את הנורמנים כדי לציין קרקעות שהיו כפופות לחוק היערות המלכותי. חוק זה, אשר תחולתו הורחבה במסגרת המשפט המקובל האנגלי, נועד להגן, לטובת המלך, על חיות הציד, כגון איילים וחזירי בר. נוסף לכך, הגן החוק על הצמחייה, אשר סיפקה לאותן חיות אוכל ומחסה. המלך ואנשיו השתמשו בחוק, כדי לגלות יחס נוקשה ונקמני כלפי מפריו. חוק היערות המלכותי קבע עונשים כבדים, לאותם אנשים שהפרו אותו, במיוחד במאות ה-11 וה-12 ולמשך זמן מה הוא נאכף בחלקים נרחבים באנגליה הכפרית, כולל במחוזות שלמים, כגון סארי ואסקס. עם זאת, בעוד אדמות היער הוקצו באופן חוקי על ידי הכתר לשם ציד ולשם מתן גישה לריבון לכל שטחי המרעה של בעלי החיים הפראיים שבאזור, הכפריים ופשוטי העם האנגלים, עדיין היו מסוגלים לממש רבים ממנהגיהם וזכויותיהם המסורתיים. למשל, הותר להם לתת לחזירי הבית לרעות בשטחי הציד שביער, אותם החזיקו כחיות משק וכחיות מחמד. כן הותר להם לאסוף עצים וענפים שהרוח פיזרה אותם על הקרקע כדי שישמשו אותם לחימום ולהסקת בתיהם. כך, במאה ה-13, תועדו ברשומות אנשי הכפרים שמסביב ליער אשדאון, בתור הרועים של ראשי הבקר והחזיר הרבים, בתחום שטח היער, לצד האיילים, אשר אליהם כאמור לא ניתנה גישה לכפריים ואשר נשמרו עבור ספורט הציד האריסטוקרטי שייעד לשמש למאכל את בשרם האיכותי לאנשי חצר המלוכה ולאצולה.
יש לשים לב שהמילה "יער" לא מתייחסת כאן למשמעות המודרנית של המילה: "צמחייה עבותה" או "מיוער בכבדות". יערות ציד מימי הביניים כמו יער אשדאון, היו מורכבים משדות בור, חורש ובתי גידול נוספים, שבהם יכולים היו לשגשג מגוון רחב של בעלי חיים (בעיקר כאלה אשר יועדו לציד), ובמיוחד האיילים למיניהם אשר היו יכולים למצוא הן שטחי מרעה פתוחים שבהם ילחכו את הצמחייה, הן סבכי חורש טבעי שישמשו להם למטרות הסתתרות, הסוואה והגנה.
תצורת היער והיקף שטחו

תצורת היער, דומה למשולש הפוך, שמרחקו כ-11 ק"מ (וכן כ-7 מיילים) ממזרח למערב וכן מצפון לדרום. ניתן להגדיר את גבולות היער בדרכים שונות, אך הגדרת הגבולות הרלוונטית ביותר ליער אשדאון, היא זו של שטח היער המגודר מתקופת ימי הביניים, שמחזיר אותנו לתקופה שבה שימש במקור כיער ציד. השטח המגודר (pale), הוזכר לראשונה במסמך משנת 1283, והוא הורכב מגדת נהר ותעלת מים שהוקפו בגדר כלונסאות עשויה עץ אלון. הגדר, שאורכה היה 37 ק"מ, תחמה אזור ששטחו היה כ-53,000 דונם. ניתן עדיין לאתר במקומות מסוימים בימינו, את עקבות הגדה ותעלת המים המקוריות, אולם כיום האדמה עברה תהליך של שחיקה ומכוסה בצמחייה.
ב-1693, קיבל היער את תצורתו הנוכחית, כשרק חצי מהשטח בן 56,620 הדונמים, באותה שנה, יועד לשטחים פרטיים ולהשבחה, בעוד היתר, שטח של 26,000 דונמים, הוקצה לשטח ציבורי. רובו של השטח הציבורי חולק מסביב לפריפריה של היער באופן דיי מקוטע, בסמוך לנחלות הקטנות וליישובים הקיימים. רבים מהאזכורים הקיימים כיום של יער אשדאון, כולל אלו המצוטטים על ידי צוות השימור של היער עצמו, מדברים על היער כשם נרדף ומשותף למה שנותר משטח ציבורי זה; דבר זה עשוי להוביל לבלבול: לפי מקור רשמי ”כשאנשים מדברים על יער אשדאון, ייתכן שהם מתכוונים לשטח שלם של ערבה ויער הכולל אחוזות פרטיות רבות, להן אין שום גישה ציבורית, או, ייתכן שהם מדברים על הקרקע המשותפת, בה הציבור חופשי לשוטט ולטייל”.
כיום, רוב הקרקע המשותפת שוכנת בתחומי השטח המגודר מתקופת ימי הביניים, למרות שישנה קרקע אחת שנרכשה בידי צוות השימור של היער, המשתרעת מחוץ לשטח היער. צוות השימור של יער אשדאון, אף רכש בשנים האחרונות קרקעות נוספות, כשצצה ההזדמנות המתאימה, זאת כחלק ממדיניות להגדיל את כמות הקרקעות עליהן הוא מפקח ומגן, בתחומי השטח המגודר. כהגדרתו של צוות השימור עצמו, המתייחסת לשטח שלגביו יש להם אחריות סטטוטורית, שטחו של יער אשדאון הוא 24,720 דונמים.
גאולוגיה

המבנה הגאולוגי הבסיסי של יער אשדאון מכיל בעיקרו אבן חול, מתצורת אשדאון, תקופת הקרטיקון התחתון. זו יוצרת שכבה שעוביה נע בין 500 ל-700 רגל (150 עד 210 מטרים), המורכבת מאבני חול ואבני סחף מרובדות בגרגירים דקים, וכמו כן מכמויות שניוניות של פצלים ואבני בוץ. זוהי התצורה הגאולוגית הקדומה ביותר מעידן הקרטיקון התחתון, שצומחת באזור הוילד.
תצורת אשדאון נחשפה לשחיקה במשך מיליוני שנים שיצרה את קמר וילד-ארטואה, תהליך שהותיר את השכבות הקדומות ביותר של הקמר, המכיל כאמור את אבני החול העמידות, ההופכות את הציר המרכזי לרכס גבוה ומיוער, הכולל את יערות אשדאון, סנט לאונרדס ווורת'. רכס מיוער זה, שהוא החלק הבולט ביותר של ההיי וילד, מוקף בשכבות קונצנטריות צעירות יותר של אבני חול וחרסית, כאשר השכבה העליונה היא שכבת גיר. אלו יוצרות בתורן גבעות ועמקים, כתלות בעמידותן היחסית לשחיקה. בסופו של תהליך, כשהצופה מסתכל צפונה ודרומה לאורך הוילד, מפסגת יער אשדאון, הוא רואה למעשה סדרה של תצורות גאולוגיות קונצנטריות צעירות יותר. הללו כוללות את השפלה המיוערת בכבדות ששייכת לתצורת וילד-קליי, המתלול הגבוה של רכס גרינסנד המתנשא בצורה בולטת מצפון, ובאופק את מתלולי הגיר של צפון ודרום דאונס (ראו את התרשים משמאל).
הערות שוליים

↑  This quote is taken from the home page of the website of the Board of Conservators of Ashdown Forest.
↑  Ashdown Forest Golf Hotel - Golf Europe
↑  south-coast-central.co.uk, south-coast-central.co.uk
↑  Chris Butler MIfA - Ashdown Forest
↑  ASHDOWN FOREST VOLUNTEERS HANDBOOK
↑  Battle, eastern Sussex and the early Norman and Angevin kings of England
↑  Sussex archaeological collections relating to the history and antiquities of the county
↑  A Compendious History of Sussex: Topographical, Archæological & Anecdotical. Containing an Index ...
↑  A. Mawer & F.M. Stenton, The Place Names of Sussex (1929), 1,1, 2.
↑  Æscesdun prop name: Ashdown, Berkshire
↑  Forest' is derived from the term 'forestis', which first appeared in the early Middle Ages in deeds of donation of the Merovingian and Frankish kings and is thought to refer to wilderness that had not been cultivated and which had no clear owner; such wilderness lay beyond land that was cultivated and settled and which did have a clear owner. The majority view of scholars about the origin of the concept of "forestis" is that it is derived from the Latin foris or foras, which means "outside", "outside it" and "outside the settlement". Forest law introduced by the Normans came to govern for a time almost one-third of England, before being rolled back in the 13th century. Unlike the case on the European continent, it also applied to areas that did have a clear owner. See Vera (2000), pp.103-108 and Langton and Jones (2008).
↑  Straker (1940), p. 121
↑  There are only three older outcrops, which are Jurassic Purbeck Beds, a thin limestone, are at Heathfield, Brightling and Mountfield, all in east Sussex.
| --- | --- |
בקרת זהויות :  NLI: 987007295505505171  LCCN: sh85008592 
מפת יער אשדאון, מראה בירוק את השטחים אשר היו משותפים לכלל הציבור, כאשר בכחול מסומנים השטחים הפרטיים הגדולים, שהיו מגודרים וששימשו את האצילים ואנשי המלוכה, זאת לפי חלוקת שטח היער שנקבעה במסגרת תקנה מלכותית משנת 1693.
חתך רוחב גאולוגי, בציר צפון-דרום, החוצה את קמר וילד-ארטואה, כ-10 ק"מ (6.2 מיילים), מזרחית ליער אשדאון
MVP של הוורלד סיריס

| --- | --- |
 ענף:  בייסבול
 תאריך ייסוד:  1955
 מדינות משתתפות:  ארצות הברית ארצות הברית קנדה קנדה
 זוכה:  פרדי פרימן
 הכי הרבה זכיות:  קורי סיגר (2)  סנדי קופקס (2) בוב גיבסון (2) רג'י ג'קסון (2)
 
פרס ה-MVP של הוורלד סיריס על שם וילי מייס הוא תואר הניתן לשחקן המצטיין של הוורלד סיריס, סדרת הגמר של ליגת ה-MLB. הבחירה נעשית מיד לאחר סיום המשחק האחרון של הוורלד סיריס, על ידי שקלול בחירותיהם של אנשי תקשורת, פקידי ה-MLB והצבעות של אוהדים. בעבר נבחר השחקן על ידי העורכים של המגזין "ספורט".
את התואר החלו להעניק בשנת 1955. בשנת 1960 אירע המקרה היחיד עד כה שהתואר הוענק לשחקן מהקבוצה המפסידה; הזוכה היה בובי ריצ'רדסון, שהפסיד עם קבוצתו ניו יורק יאנקיז לפיטסבורג פיירטס.
סנדי קופקס, בוב גיבסון, רג'י ג'קסון וקורי סיגר הם בעלי מספר תוארי ה-MVP של סדרת הגמר הרב ביותר, עם 2 תארים לכל אחד. ג'קסון וסיגר זכו בתואר עם שתי קבוצות שונות.
סיגר הוא השחקן היחיד שזכה בתואר עם קבוצה מהליגה האמריקאית  ועם קבוצה מההליגה הלאומית.
הקבוצה בשורותיה זכו הכי הרבה שחקנים בתואר ה-MVP של סדרת הגמר היא ניו יורק יאנקיז, אשר 12 משחקניה זכו בתואר: דון לארסן, בוב טארלי, בובי ריצ'רדסון, ווייטי פורד, ראלף טרי, רג'י ג'קסון, באקי דנט, ג'ון ווטלנד, סקוט ברושיוס, מריאנו ריברה, דרק ג'יטר והידקי מאטסוי. מקבוצת לוס אנג'לס דודג'רס הגיעו שמונה זוכים שונים: לארי שרי, סנדי קופקס, רון סיי, פדרו גררו סטיב ייגר, אורל הרשהייזר, קורי סיגר ופרדי פרימן.
מייק לוואל מהבוסטון רד סוקס הזוכה ב-2007
דרק ג'יטר מהניו יורק יאנקיז הזוכה ב-2000
מערכת זיהוי דיבור

מערכת זיהוי דיבור (באנגלית: Speech To Text (STT) או Automatic Speech Recognition (ASR)) היא מערכת ממוחשבת המסוגלת לפענח דיבור אנושי ולתרגמו לטקסט. הקלט למערכת מגיע ממיקרופון שאליו מדבר המשתמש, משיחת טלפון הנקלטת במערכת וכיוצא בזה. זהו תחום משולב של מדעי המחשב ובלשנות חישובית, הכולל בתוכו מספר מתודולוגיות, מודלים וטכנולוגיות שונות.
בחלק מהמערכות דרוש תהליך "אימון" לפני שהמערכת מסוגלת לפעול, בו אדם קורא טקסט או אוצר מילים קבוע, ולאחר מכן נעשית אנליזה על הקול הספציפי של האדם כדי לזהות אותו בצורה מדויקת יותר. מערכות שלא דורשות אימון הן בדרך כלל לא תלויות בזהות הדובר.
נהוג להבחין בין זיהוי דיבור שמטרתו לזהות את תוכן הדיבור (לצורך ביצוע פקודה או רישום טקסט) לבין זיהוי קול שמטרתו לזהות דובר לא ידוע, לאמת זהות דובר ידוע או לאפיין את הדיבור שלו (למשל, בעבר ניסיון להעריך האם אדם מסוים דובר שקר או אמת לפי הקול שלו).
מבחינת הטכנולוגיה, למערכות זיהוי דיבור יש היסטוריה ארוכה שכללה מספר גלים בהם נעשה שימוש במספר שיטות שונות. לאחרונה, התחום התפתח במיוחד מהתקדמות בענפי הלמידה עמוקה וה-Big data. ההתפתחות באה לידי ביטוי לא רק במספר המאמרים המדעיים המתפרסמים בתחום, אלא גם באימוץ הנרחב יותר ברחבי העולם של שיטות למידה עמוקה שונות בתכנון ומימוש של מערכות זיהוי דובר.
תוכנות מובילות בתחום ההכתבה מאז שנות השמונים היו: ViaVoice של חברת IBM‏, Dragon NaturallySpeaking של חברת "דרגון דיקטייט" ו-MacSpeech Dictate. בחלק מגרסאות Windows Vista ו-Windows 7 יש מערכת זיהוי דיבור מובנת.
שימושים

שימושים נפוצים במערכות זיהוי דיבור:
תפעול מחשב תוך הפחתת או ביטול הצורך לגעת בו בעזרת הידיים, כאשר למשתמש המחשב יש לקות תנועה בגפיים העליונות, או כאשר הוא במצב בו ידיו עסוקות (כגון נהיגה או מתן טיפול רפואי). תפעול זה כולל, בחלק מהמקרים, הכתבת מסמכים (Speech To Text).
ברוב מכשירי הטלפון הסלולרי יש מערכת זיהוי דיבור, שמאפשרת לחייג למספר טלפון לפי חתימת קול שיצר המשתמש.
מרכזת טלפונים הפועלת באמצעות זיהוי דיבור מאפשרת למתקשר לומר את שם האדם שאיתו הוא מבקש לדבר, ולקשר אותו לאדם המבוקש.
זיהוי ביומטרי במערכות אבטחה, למשל זיהוי הפונים למוקד טלפוני של בנק. בשימוש זה לא נדרש זיהוי דיבור, אלא זיהוי של תבנית הקול של הדובר.
שימושים פחות מקובלים של מערכות אלה:
סיוע בהפעלת מחשב לאנשים עם מגוון לקויות שאינן לקויות תנועה.
נתינת אשליה למשתמש מציאות מדומה שהוא מדבר אל דמויות בדיוניות ולא אל מחשב.
תזמון אוטומטי של כתוביות נגישות לחירשים בסרטים. דהיינו, את הכתוביות אומנם כותב אדם, אך מערכת זיהוי קולי יכולה לפתור את האדם מאיתור הקטע הנכון בסרט להדבקה של כל הכתובית.
שימושים שעשויים להיות למערכות אלה בעתיד:
הפעלת מחשב והכתבת מסמכים (Speech To Text).
סיוע בקלינאות תקשורת.
ייצור אוטומטי של כתוביות נגישות לחירשים בסרטי וידאו.